سوداګري او پانګوونې هم په ۲۰۲۲ کال کی ډير زیان لیدلی، که د سوداګرۍ لړۍ په دی کال کی ولیدل شي نو دا جوتیږي چي د افغانستان سوداګریزې اړیکې په دې کال کي تقریبا د ۹۷ سلنو په شاوخوا کې د پاکستان، ایران، چین او ګاونډیو هیوادونو پورې تړلی پاتې شوی۔ د صادراتو په برخه کې زیاتوالی چې تقریبا د ۸۵۰ میلیونو په شاوخوا کې تری یادوونه شوې تر ډیره بریده د ډبرو سکرو له درکه تر لاسه شوی چي اوس هم د ۵.۱۰۹ ملیارده ډالرو پر وړاندې ډیرکم بلل کیږي چې په دې توګه د سوداګرۍ بیلانس کسر اوس هم تقریبآ ۴.۴۵۷ ملیارده ډالر دی۔ د سوداګرۍ په برخه کي ستونزې د پخوا په پرتله زیات دي چې ډیری یې د ګاونډیو هیوادونو سره پر پوله او یا هم دننه په هیواد کې د ټرانزیت او بندورنو په اوږدو کي د هیواد لپاره د مالې تاوانونو سبب ګرځیدلي۔ پر مالی او بانکي نظام شته نړیوال محدودیتونو په تیر کال کی د افغانستان رسمي اقتصاد کمزوری کړی او پر ځای يې تور اقتصاد (Black Economy) پیاوړی کړی،